CELEX: 52012PC0780
Language: mt
Date: 2012-12-19
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992

|
			
		
		
		52012PC0780
		
			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata, f'isem l-Unjoni, fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992 /* COM/2012/0780 final - 2012/0363 (NLE) */
			
				
		
		
			
			   	MEMORANDUM TA' SPJEGAZZJONI
Il-Ftehim Internazzjonali dwar iz-Zokkor
tal-1992 (minn hawn 'il quddiem imsejjaħ: il-"Ftehim") ġie
konkluż mill-Komunità permezz tad-Deċiżjoni 92/580/KEE[1] u daħal fis-seħħ
fl-1 ta' Jannar 1993 għal perjodu ta' tliet snin sal-31 ta' Diċembru 1995.
Minn dak iż-żmien, ġie estiż b'mod regolari għal
perjodi oħra ta' sentejn. L-aħħar darba li dan il-Ftehim
ġie estiż mill-Kunsill Internazzjonali taz-Zokkor kien f'Ġunju 2011,
u se jibqa' fis-seħħ sal-31 ta' Diċembru 2013.
Huwa fl-interess tal-Unjoni li l-Ftehim
jiġi estiż għal darb’oħra għal perjodu ta' mhux aktar
minn sentejn.
Dik l-estensjoni tal-Ftehim tinvolvi
l-estensjoni tal-kontribuzzjoni tal-UE għall-baġit amministrattiv
tal-Ftehim. Dik il-kontribuzzjoni hija inkluża fil-partita 05 06 01
tal-baġit tal-UE (imsejħa "l-Ftehimiet Agrikoli
Internazzjonali").
L-għan ta' din il-proposta hu li tinkiseb
l-awtorizzazzjoni tal-Kunsill sabiex il-Kummissjoni tivvota, f'isem l-Unjoni,
favur l-estensjoni tal-Ftehim sal-31 ta' Diċembru 2015 fi
ħdan il-Kunsill Internazzjonali taz-Zokkor.
2012/0363 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li
għandha tiġi adottata, f'isem l-Unjoni, fi ħdan il-Kunsill
Internazzjonali taz-Zokkor fir-rigward tal-estensjoni tal-Ftehim Internazzjonali
dwar iz-Zokkor tal-1992
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 207
flimkien mal-Artikolu 218(9) tiegħu,
Wara li kkunsidraw il-proposta mill-Kummissjoni,
Billi:
(1)       Il-Ftehim Internazzjonali
dwar iz-Zokkor tal-1992 ġie konkluż mill-Komunità permezz
tad-Deċiżjoni tal-Kunsill 92/580/KEE[2] u daħal fis-seħħ
fl-1 ta' Jannar 1993 għal perjodu ta' tliet snin
sal-31 ta' Diċembru 1995. Minn dak iż-żmien, dan
ġie estiż b'mod regolari, għal perjodi oħra ta' sentejn.
L-aħħar darba li dak il-Ftehim ġie estiż kien
f'Ġunju 2011, permezz ta' deċiżjoni tal-Kunsill
Internazzjonali taz-Zokkor, u se jibqa' fis-seħħ
sal-31 ta' Diċembru 2013. Huwa fl-interess tal-Unjoni li
dan jerġa’ jiġi estiż. Il-Kummissjoni, li tirrappreżenta
lill-Unjoni fil-Kunsill Internazzjonali taz-Zokkor, għandha għalhekk
tiġi awtorizzata tivvota favur tali estensjoni,
IDDEĊIEDA KIF ĠEJ: 
Artikolu 1
Il-pożizzjoni li għandha
tittieħed mill-Unjoni fi ħdan il-Kunsill Internazzjonali taz-Zokkor
hija li tivvota favur l-estensjoni tal-Ftehim Internazzjonali dwar iz-Zokkor
tal-1992 għal perjodu ieħor ta' mhux aktar minn sentejn (2).
Il-Kummissjoni b’dan hija awtorizzata tesprimi
din il-pożizzjoni fi ħdan il-Kunsill Internazzjonali taz-Zokkor.
Artikolu 2
Din
id-Deċiżjoni għandha tidħol fis-seħħ dakinhar
tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI
FINANZJARJA LEĠIŻLATTIVA
 Il-qasam tal-politika: L-agrikoltura u l-iżvilupp rurali Attività: Aspetti internazzjonali tal-qasam tal-politika agrikola u tal-iżvilupp rurali 
 Titlu tal-azzjoni: estensjoni tal-ftehim internazzjonali dwar iz-zokkor tal-1992 
1.           LINJA TAL-BAĠIT + INTESTATURA:
L-intestatura nru 4 – L-UE bħala
sieħba globali
05 06 01: Ftehimiet agrikoli internazzjonali
2.           ĊIFRI GLOBALI
2.1.        Allokazzjoni totali għall-azzjoni (Approprjazzjonijiet
operattivi): EUR 0.882 miljun

2.2.        Il-perjodu tal-applikazzjoni: 1.1.2014 sal-31.12.2015
2.3.        Stima globali multiannwali tan-nefqa (f'miljuni ta' EUR),
soġġetta għall-approvazzjoni tal-Baġit 2014 u 2015
mill-Awtorità tal-Baġit
   || 2014 || 2015 || Total 
 Impenji || 0.430 || 0.452 || 0.882 
 Ħlasijiet || 0.430 || 0.452 || 0.882 
2.4.        Kompatibilità mal-ipprogrammar finanzjarju u
mal-perspettiva finanzjarja
X       Il-proposta
hija kompatibbli mal-ipprogrammar finanzjarju eżistenti
2.5.        Impatt finanzjarju fuq id-dħul
X       L-ebda
implikazzjoni finanzjarja (l-azzjoni tinvolvi aspetti tekniċi dwar
l-implimentazzjoni ta' miżura).
3.           KARATTERISTIĊI
TAL-BAĠIT
 Tip ta' nefqa || Ġdid || Kontribuzzjoni tal-EFTA || Kontribuzzjoni tal-pajjiżi applikanti || Intestatura fil-Perspettiva Finanzjarja 
 Obbligatorja || Diff. || LE || LE || LE || 4 L-UE bħala sieħba globali 
4.           BAŻI LEGALI
L-Artikolu 207
flimkien mal-Artikolu 218(9) tat-Trattat (it-TFUE).
5.           DESKRIZZJONI U RAĠUNIJIET
5.1.        Ħtieġa għall-intervent tal-Unjoni
Minħabba l-importanza ekonomika
tagħha, b’mod speċjali fis-settur agrikolu, l-UE għandha tkun
irrappreżentata fi ftehimiet agrikoli internazzjonali, li
jirrappreżentaw mezz importanti kif jiġu segwiti l-iżviluppi
globali u kif jitħarsu l-interessi tal-Unjoni fir-rigward tal-prodotti
kkonċernati.
Permezz tal-ħlas tal-kontribuzzjonijiet
tas-sħubija tal-UE, jistgħu jintlaħqu l-għanijiet
tal-Ftehim Internazzjonali dwar iz-Zokkor. L-Organizzazzjoni Internazzjonali
taz-Zokkor, li hi responsabbli mill-amministrazzjoni tal-Ftehim, tippromwovi
l-għanijiet tal-Ftehim, bħalma huma l-kooperazzjoni internazzjonali,
l-iskambju ta' tagħrif statistiku, il-previżjoni tax-xejriet tas-suq,
eċċ. Għalhekk, hu fl-interess tal-UE li tkun parti mill-Ftehim.
Il-kontribuzzjonijiet tas-sħubija
jiġu ddeterminati fuq bażi annwali u hemm l-obbligu li jitħallsu
sakemm l-UE tibqa' membru tal-Ftehim.
Jidher biċ-ċar li, li kieku l-UE
kellha twettaq l-istess azzjonijiet li twettaq l-Organizzazzjoni
Internazzjonali taz-Zokkor weħidha, l-ispiża totali ta’ dawn
l-azzjonijiet kienet tkun ferm ogħla mis-somma tal-kontribuzzjonijiet
tas-sħubija.
5.2.        Azzjonijiet previsti u
arranġamenti għall-intervent tal-baġit
L-UE tħallas il-kontribuzzjonijiet
tas-sħubija lill-Organizzazzjoni Internazzjonali taz-Zokkor fuq bażi
annwali. Il-kontribuzzjonijiet annwali għandhom jitħallsu sakemm l-UE
tibqa' firmatarja tal-Ftehim.
Il-Kummissjoni Ewropea tipparteċipa
bis-sħiħ fl-attivitajiet tal-ISO u tisfrutta bis-sħiħ
il-benefiċċji tas-sħubija.
6.           IMPATT FINANZJARJU
6.1.        Impatt finanzjarju totali
fuq approprjazzjonijiet operazzjonali 
Impenji (sat-tielet (3) ċifra wara
l-punt deċimali): EUR 0.882 miljun għal perjodu ta'
sentejn, jiġifieri EUR 0.430 għall-2014 u EUR 0.452
għall-2015.
6.2.        Kalkolu
Il-kontribuzzjoni hija stabbilita skont
in-numru ta' voti attribwiti lill-membru kkonċernat u skont l-importanza
tiegħu fis-suq internazzjonali.
Minn total ta' 2000 vot, l-għadd
ta' voti allokati lill-UE għall-2014 u l-2015, jiġifieri l-perjodu
tal-estensjoni, hu ta' 550. Il-kontribuzzjoni stmata għal kull vot
għall-2014 hija ta’ EUR 782, li tirriżulta f’kontribuzzjoni
tal-UE ta' EUR 0.430 miljun.
Għall-2015, filwaqt li jitqies
l-aġġustament tal-prezz għal kull vot (EUR 821), in-nefqa
stmata hija ta’ EUR 0.452 miljun. Dawn l-ammonti diġà jinkludu
marġni ta’ sigurtà ta’ 10 % (ir-rati tal-kambju, it-tibdil mhux
mistenni fl-organizzazzjoni, eċċ.). Għall-kalkoli ntużat stima
ta’ rata tal-kambju ta' EUR 1.25 = GBP 1.
7.           L-IMPATT FUQ IN-NEFQA MARBUTA MAL-PERSUNAL U FUQ IN-NEFQA
AMMINISTRATTIVA
7.1.        Impatt fuq ir-riżorsi umani
 Tipi ta’ karigi || Persunal li għandu jingħata kariga għall-ġestjoni tal-azzjoni billi jintużaw ir-riżorsi eżistenti || It-total || Deskrizzjoni tal-ħidmiet li ġejjin mill-azzjoni 
 Għadd ta’ karigi permanenti || Għadd ta' karigi temporanji ||   
 Uffiċjali permanenti jew persunal temporanju || A B C || 0.2 0.1 – || – – – || 0.2 0.1 – || Tħejjija għall-attendenza fil-laqgħat tal-ISO u għas-segwitu tagħhom 
 Riżorsi umani oħrajn || – || – || – ||   
 It-total || 0.3 || – || 0.3 ||   
7.2.        Impatt finanzjarju globali tar-riżorsi umani
 Tip ta’ riżorsi umani || Ammont f’EUR || Il-metodu tal-kalkolu 
 Uffiċjali Persunal temporanju || 36 600 || 0.3 x 122 000 
 Riżorsi umani oħrajn ||   ||   
 It-total || 36 600 ||   
8.           SEGWITU U EVALWAZZJONI
8.1.        Arranġamenti għas-segwitu
L-attivitajiet tal-Organizzazzjoni
Internazzjonali taz-Zokkor huma segwiti mill-qrib mill-membri tagħha u
l-Kummissjoni tieħu sehem bis-sħiħ fil-laqgħat regolari
tal-ISO. Jiġi ppubblikat regolarment rapport tal-attivitajiet tal-ISO.
9.           MIŻURI KONTRA
L-FRODI
Il-pagamenti se jsiru biss direttament
fil-kont bankarju tal-ISO fuq talba bil-miktub, wara li jkun ġie
vverifikat li t-talba taqbel mal-ammont miftiehem mill-Kunsill tal-Ftehim
Internazzjonali dwar iz-Zokkor.
[1]               ĠU L 379, 23.12.1992,
p. 15.
[2]               ĠU L 379,
23.12.1992, p. 15.